ఎనమదల (ప్రత్తిపాడు)
ఎనమదల, గుంటూరు జిల్లా, ప్రత్తిపాడు మండలానికి చెందిన గ్రామము. ఇది మండల కేంద్రమైన ప్రత్తిపాడు నుండి 6 కి. మీ. దూరం లోను, సమీప పట్టణమైన గుంటూరు నుండి 17 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 2323 ఇళ్లతో, 8479 జనాభాతో 2469 హెక్టార్లలో విస్తరించి ఉంది. గ్రామంలో మగవారి సంఖ్య 4281, ఆడవారి సంఖ్య 4198. షెడ్యూల్డ్ కులాల సంఖ్య 2060 కాగా షెడ్యూల్డ్ తెగల సంఖ్య 443. గ్రామం యొక్క జనగణన లొకేషన్ కోడ్ 590324.పిన్ కోడ్: 522019. ఎస్.టి.డి.కోడ్ = 0863.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
ప్రత్తిపాడు మండలంలోని యనమదల, ఏదులపాలెం, కొండపాడు, గొట్టిపాడు, కొండజాగర్లమూడి, గణికెపూడి, నడింపాలెం, ప్రత్తిపాడు మరియు మల్లయ్యపాలెం గ్రామాలున్నాయి.
గుంటూరు—చిలకలూరిపేట(NH-5) మార్గములో గుంటూరు నగరము నుండి 15 కిలోమీటర్ల దూరములో మరియు చిలకలూరిపేట నుండి 20 కిలోమీటర్ల దూరములో ఈ గ్రామం ఉంది. ప్రత్తిపాడు నుండి 4 కిలోమీటర్ల దూరములో ఉంది.గ్రామంలో ప్రభుత్వ ప్రాథమిక పాఠశాలలు 8, ప్రభుత్వ ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాలలు మూడు ఉన్నాయి. ఒక ప్రైవేటు ఇంజనీరింగ్ కళాశాల ఉంది.
సమీప బాలబడి ప్రత్తిపాడులో ఉంది.
సమీప జూనియర్ కళాశాల ప్రత్తిపాడులోను, ప్రభుత్వ ఆర్ట్స్ / సైన్స్ డిగ్రీ కళాశాల తుమ్మలపాలెంలోనూ ఉన్నాయి. సమీప మేనేజిమెంటు కళాశాల TUMMLAPALEMలోను, వైద్య కళాశాల, పాలీటెక్నిక్‌లు గుంటూరులోనూ ఉన్నాయి.
సమీప వృత్తి విద్యా శిక్షణ పాఠశాల GUTNURలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు గుంటూరులోనూ ఉన్నాయి.
యనమదలలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక డిస్పెన్సరీలో ఒక డాక్టరు, ముగ్గురు పారామెడికల్ సిబ్బందీ ఉన్నారు.
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామం సంపూర్ణ పారిశుధ్య పథకం కిందకు రావట్లేదు. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
యనమదలలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
ప్రధాన జిల్లా రహదారి గ్రామం గుండా పోతోంది. జాతీయ రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 21 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
యనమదలలో భూ వినియోగం కింది విధంగా ఉంది:
యనమదలలో వ్యవసాయానికి నీటి సరఫరా కింది వనరుల ద్వారా జరుగుతోంది.
చెరువుల పేర్లు.
యనమదలలో ఈ కింది వస్తువులు ఉత్పత్తి అవుతున్నాయి.
ప్రత్తి, మిరప, వరి
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి గట్టు నాగేశ్వరమ్మ సర్పంచిగా ఎన్నికైనారు. [3]
ఈ దేవాలయము గుంటూరు జిల్లా పర్యాటక ప్రదేశాలలో ఒకటి. ఈ ఆలయాన్ని, 1823 వ సంవత్సరంలో, శ్రీ గొల్లపూడి పట్టాభిరామారావు, శ్రీ గొల్లపూడి లక్ష్మణ్ నిర్మించారు. ఈ దేవాలయానికి రెండవ భద్రాద్రి అను పేరు ఉంది. భద్రాచలం శ్రీ సీతారామచంద్రస్వామివారి దేవాలయంలో మాదిరిగానే, ఇక్కడ గూడా, స్వామివారి ఎడమవైపు, వామాంకంపై సీతాదేవి కూర్చుని ఉండటం విశేషం. కుడి ప్రక్కన లక్ష్మణుడు, ఎదురుగా ఆంజనేయస్వామి విగ్రహాలు ఉండును. గ్రామంలో గల కొలనులో విగ్రహాలు లభించడంతో, వాటితో ఈ ఆలయాన్ని నిర్మించారు. స్వామివారి రథం, హనుమంత వాహనం, కీలుగుర్రం, ఏనుగు, గరుత్మంత వాహనం, ఆంజనేయస్వామి వాహనం, పొన్న వాహనం, ఆదిశేషు వాహనాలను, స్వామివారికి తరువాత చేయించారు. ఈ ఆలయంలో కొలువైయున్న శ్రీ సీతారామస్వామివారిని దర్శించుకుంటే, అనుకున్న పనులు నెరవేరుతాయని భక్తుల విశ్వాసం. సంతానం లేనివారు, అంకురార్పణ జరిగేరోజు, గరుడముద్దల ప్రసాదాన్ని స్వీకరిస్తే, సంతానం కలుగుతుందని భక్తుల నమ్మకం. దీనితో, గుంటూరు జిల్లా నుండియేగాక, ఇతర జిల్లాల నుండి గూడా, భక్తులు పెద్ద యెత్తున ఇక్కడకు తరలి వచ్చెదరు. 
ప్రతి సంవత్సరం, చైత్ర శుక్ల సప్తమి నుండి ఈ ఉత్సవాలు ప్రారంభించెదరు. ఆ రోజు పూజా కార్యక్రమాలు - నిత్యౌపాసన, బలిహరణ, చలువ చప్రములో గ్రామోత్సవం, రాత్రికి హనుమంత వాహనంపై శ్రీ కోదండరామస్వామివారి అలంకరణలో గ్రామోత్సవం. అష్టమిరోజున, ఉదయం శేషవాహనంపై పరవాసుదేవ అలంకారంతో గ్రామోత్సవం, రాత్రికి పొన్న వాహనంపై మురళీకృష్ణ అలంకారంలో గ్రామోత్సవం. నవమిరోజున, ఉదయం పూజా కార్యక్రమాల అనంతరం, గజవాహనంపై, కళ్యాణరామాలంకారంలో గ్రామోత్సవం. మద్యాహ్నం శ్రీ సీతారామస్వామివార్ల తిరు కళ్యాణం, సాయంత్రం లక్ష వత్తుల దీపారాధన, రాత్రి గరుడ వాహనంపై, భూ సమేత మహా విష్ణువు అలంకారంలో గ్రామోత్సవం. దశమిరోజున, ఉదయం పట్టాభిషేకం, సాయంత్రం నిత్య హోమం, శ్రీ స్వామివారికి రాజమన్నార్ అలంకారంలో దివ్య రథోత్సవం తదితర కార్యక్రమాలు నిర్వహించెదరు. [5] 
కాకతీయుల కాలంలో మొదటి ప్రతాపరుద్రుడు ప్రతిష్ఠించినట్లు చరిత్ర చెప్పుచున్న ఈ ఆలయానికి, కొంతమంది దాతలు, ఆలయ నిర్వహణ, అభివృద్ధికోసం, ఈ గ్రామ పరిధిలోని తిక్కిరెడ్డిపాలెంలో, సుమారు 400 ఎకరాలకు పైగా పంటభూములను, మాన్యంగా వితరణ చేసారు. వీటి నుండి ప్రతి సంవత్సరం, రెండున్నర కోట్ల రూపాయల ఆదాయం రావలసి ఉంది. అయినా 5 లక్షల రూపాయలు గూడా ఆదాయం వచ్చుట లేదు. ఇందులో 249 ఎకరాలను దేవాదాయశాఖ వారు గుర్తించారు. ఇవి ఇంకా వారి అధీనంలోనికి రాలేదు. ఇవిగాక, సన్నాయి, తాళం, బూర (మేళం) మాన్యాల క్రింద 14 ఎకరాలు, అర్చకులకు 40 ఎకరాలు కేటాయించారు. అయినా స్వామివారికి పూజలు సరిగా అందుటలేదు. గతంలో శ్రీరామనవమికి ఐదురోజులపాటు ఉత్సవాలు నిర్వహించేవారు. ఇప్పుడు ఒక్క రోజుకే పరిమితమైనవి. ఈ ఆలయంలో కేవలం పర్వదినాలలో మాత్రమే భక్తుల సందడి కనబడుచున్నది. ఆలయ నిర్వహణ సరిగా లేదు. దేవాలయ అధునికీకరణ కాగితాలకే పరిమితమైనది. [6]
ఈ దక్షిణ ముఖ, శ్రీ భద్రకాళీ సమేత వీరభద్రేశ్వరస్వామివారి ఆలయంలో, 2014,మార్చి-18, మంగళవారంనాడు, 11వ పళ్ళెర మహోత్సవం నిర్వహించెదరు. మంగళవారం రాత్రి 10 గంటలనుండి సూర్యోదయం వరకూ, గ్రామంలో పళ్ళెర మహోత్సవం నిర్వహించెదరు. [4]
ఈ ఆలయంలో 2017,మార్చి-5వతేదీ ఆదివారం ఉదయం ఏడు గంటలకు ధ్వజస్తంభ ప్రతిష్ఠా మహోత్సవం నిర్వహించారు. కార్యక్రమంలో భాగంగా 4వతేదీ శనివారంనాడు, ఆలయంలో పూజా కార్యక్రమాలు నిర్వహించి, ధ్వజస్తంభానికి గ్రామోత్సవం నిర్వహించారు. విగ్రహప్రతిష్ఠ అనంతరం, భక్తులకు అన్నసంతర్పణ నిర్వహించారు. [7]
ఇక్కడ పండే పంటలలోవరి ప్రధానమైనది.
ఈ గ్రామములో ముఖ్య జీవనదారము వ్యవసాయము.
ఈ గ్రామములో 101 విగ్రహాలు మరియు 101 బావులు ఉన్నాయి.